کنواری مریم کا چشمہ

تصغیر|مریم کی خیریت
تصغیر|سینٹ گیبریل چرچ کا شمالی منظر
تصغیر|1925 میں کنویں کی تصویر
بئر کنواری مریم یا چشمۂ کنواری مریم ناصرہ شہر کے "ساحۃ العین" میں واقع ایک پانی کا چشمہ ہے۔ اس چشمے کو کنواری مریم سے منسوب کیا جاتا ہے کیونکہ روایت ہے کہ وہ یہاں سے پینے کے لیے پانی بھرتی تھیں۔ پہلی صدی کی روایت کے مطابق فرشتہ جبرائیلؑ نے سب سے پہلے کنواری مریم کو اسی چشمے پر خوشخبری دی تھی، جب وہ اپنی گھڑا بھر رہی تھیں اور پھر بشارت کو ان کے گھر میں مکمل کیا۔

صلیبیوں کے دور میں جب چشمے پر آرتھوڈوکس چرچ تعمیر کیا گیا تو لوگوں کو چرچ کے اندر پانی بھرنے کی اجازت نہ رہی تاکہ عبادت میں خلل نہ پڑے اور مقدس مقام کا احترام قائم رہے۔ اس لیے چشمے کا پانی ایک نالی (قسطل) کے ذریعے چرچ سے باہر نکالا گیا۔ اس چشمے کی اہمیت کے باعث ناصرہ بلدیہ کے شعار (لوگو) میں اس کا عکس شامل کیا گیا ہے۔
 مغارہ کے چشمے 
پانی مغارہ کی زمین سے تین مقامات پر پھوٹتا ہے:

1. پہلا اور سب سے بڑا چشمہ، جو شمال مشرقی جانب جبل الشیخ کی سمت سے نکلتا ہے۔

2. دوسرا چشمہ، جو پہلے سے ایک میٹر شمال مغرب کی طرف ہے، لیکن اس کا پانی کم ہے۔

3. تیسرا چشمہ، جو دوسرے سے صرف 35 سینٹی میٹر کے فاصلے پر ہے۔

اس کے علاوہ کچھ اور چھوٹے دہانے بھی ہیں جن کا پانی وقت کے ساتھ خشک ہو گیا۔ یہ چشمے گرمیوں اور خزاں میں "بئر مریم" کو پانی فراہم کرتے ہیں، جبکہ سردیوں میں پورے غار سے پانی ابل کر نکلتا ہے اور ایک نالی (قسطل) کے ذریعے بہتا ہوا رومی آرتھوڈوکس چرچ میں "بئر مریم" تک پہنچتا ہے۔Alexandre, Yardenna. 2012. Mary's Well, Nazareth. The Late Hellenistic to the Ottoman Periods. Jerusalem, IAA Reports 49.

 بئر کی ساخت 
یہ بئر بہت بڑی اور مستطیل شکل کی ہے۔ اس کی لمبائی تقریباً 27 میٹر، چوڑائی 4 میٹر اور زمین سے اونچائی 9 میٹر ہے۔ یہ تقریباً 900 مکعب میٹر پانی سمیٹ سکتی ہے۔ کہا جاتا ہے کہ سب سے پہلے یہ بئر اسحاقؑ بن یعقوبؑ نے تعمیر کیا تھا اور کنواری مریمؑ یہاں سے لوگوں کو پانی پلاتی تھیں، یہاں تک کہ انھیں یسوع مسیحؑ کی ولادت کی بشارت ملی۔

 حوالہ جات 

زمرہ:آثار قدیمہ اسرائیل
زمرہ:ایشیا میں بازنطینی مقامات
زمرہ:کنواری مریم
زمرہ:جغرافیہ فلسطین
زمرہ:ناصرہ میں مسیحیت
زمرہ:مقدس کنویں
زمرہ:ویکی ڈیٹا والے صفحات
زمرہ:تصویر ویکی ڈیٹا سے ماخوذ